夫英國之君，世代忠於教會。迨亨利八世間，始有大變。亨利因其后無子，欲廢之而另妻婢女，遂請准於教皇。然其后凱瑟琳為西班牙之公主，而其時西國勢盛，教皇不敢忤，遂拒其議。亨利聞而大怒，乃假國會之手，去教皇任免主教之權，自是舉國教會，咸忠國王，並易名聖公會耳。越二世，其女瑪利繼立，詔復舊教，大戮新教之徒，民痛病之。迨瑪利崩，其妹伊利莎伯踐祚，國人因恨瑪利之暴，去舊教而復新教之聲益盛，女王遂從民意，由是舊教一蹶不振。